Har været kunde hos TDC i lidt over et år og har egentlig været fint tilfreds med produktet, men det er så også det. 

Har ikke haft andet end problemer med de regninger jeg har modtaget, der er konstant fejl, og når de siger, at det skal de nok ordne, så går der en måned og så kommer en ny regning med nye fejl.

Første gang jeg fik en forkert regning, var efter nogle måneder, hvor jeg fik en regning på over 3.000 kr. hvor jeg ringede til dem, og de hurtigt fik konstateret at det selvfølgelig var en fejl. Damen jeg talte med vidste bare ikke lige hvordan man skulle annullere regningen, så jeg blev viderestillet til en anden, der sagde at jeg skulle gå ned i min egen bank og få annulleret regningen, men da jeg betaler mine regninger med automatisk kortbetaling, og ikke betalingsservice, kan banken intet gøre. Men det var sådan man skulle gøre, for TDC kunne ihverfald ikke gøre noget, for at annullere den, så jeg tog i banken, og fik af vide hvad jeg regnede med, at de selvfølgelig kun kan annullere hvis det er betalingsservice. Så hjem og ringe til TDC for at få fat i en ny, som sagde at det modsatte af hvad hans kollega sagde, nemlig at det kan banken ikke. Men han kunne ikke selv gøre noget ved det, det var noget jeg selv skulle gøre på min regnings side, så han viderestillede mig til hans kollega der kunne guide mig. Men hans kollega kunne så heller ikke finde ud af det, og mente at jeg skulle have fat i regningsafdelingen, for det var dem der kunne gøre det, så blev viderestillet endnu en gang, heldigvis fik jeg denne gang fat i en der for en gangs skyld, vidste hvad hun lavede, så efter lidt tid rykkede hun på nogle ting og så var det bragt i orden. Men en måned efter var der selvfølgelig stadig fejl og modtog derudover en rykker på manglende betaling af regning, så fat i dem igen, og efter endnu en gang bøvl, blev det rettet.

Det har så kørt fint i nogle måneder, da jeg ud af ingenting igen modtager en regning med fejl, denne gang får jeg så af vide at det er fordi jeg har ændret mit abonnement, men det havde jeg ikke, og spurgte om jeg ikke bare kunne få det tilbageført, men det var åbenbart ikke muligt, af uvisse årsager, så efter en halv times samtale, hvor jeg flere gange måtte sættes på hold, mens damen jeg snakkede med, der i øvrigt virkede utrolig forvirret og var svær at forstå, fik gjordt et eller andet, så nu skulle det gerne passe med den pris jeg plejede at betale, da jeg ikke helt forstod hvad hun havde fået lavet, besluttede jeg mig for at sige tak for hjælpen, og så ringe dagen efter for at snakke med en anden, der måske kunne forklare hvad der var blevet gjordt. Så ringer dagen efter hvor han så siger at det er noget rod hun har lavet, så det ordner han lige, men den eneste mulighed TDC har i tilfældet, er at jeg skal betale den forkerte regning og så bliver det kompenseret næste måned, så jeg havde ikke andre muligheder end at betale en meget dyrere regning.
Måneden efter får jeg så den nye regning, som stadig er dyrere, og der er selvfølgelig ingen kompensation, for den forkerte regning, så endnu en engang må jeg ringe, og få kompensation, men stadig ingen mulighed for at få mit gamle abonnement tilbage, så mit nye abonnement er 100kr. dyrere end det jeg plejede at betale. Og det er præcis den samme løsning jeg har, jeg har ikke fået noget nyt ud af de ekstra penge jeg skal betale.

Måneden efter er der selvfølgelig stadig fejl, så nu er det endelig blevet opsagt, men det er der selvfølgelig også fejl med, så selvom de har sendt godkendelse for opsigelsen, har jeg alligevel fået en regning, og dagen efter erstatnings krav på det lånte modtager udstyr...

Alt i alt, kan jeg virkelig ikke anbefale TDC, der ingen der tager ansvar, deres kundeservice er fuldstændig uvidende, og så er det åbenbart kunderne der skal betale for deres fejl.